
ДО
ОБЩИНСКИ СЪВЕТ
НЕСЕБЪР




ДОКЛАДНА ЗАПИСКА

От Николай Димитров – кмет на Община Несебър

Относно: допълнение и изменение на ДЗ, изх.№ Н1-ОА1-16302/29.07.2026 г. във връзка с проект за изм. и доп. на Наредба № 11 на Общински съвет - Несебър


УВАЖАЕМИ ОБЩИНСКИ  СЪВЕТНИЦИ,

	Общинска администрация Несебър е изготвила проект на Наредба за изменение и допълнение на Наредба № 11 за определяне и администриране на местните такси и цени на услуги на територията на община Несебър, публикуван за обществено обсъждане на Портала за обществени консултации в периода 01.06-18.07.2026 г., публикувано е съобщение за липса на постъпили предложения и становища съгл. изискванията на ЗНА. 
	Внесена е докладна записка, изх.№ Н1-ОА1-16302/29.07.2026 г. в Общински съвет – Несебър.
В процеса на техническата и технологична подготовка за ползване на новоизградения басейн се наложи извода спортните клубове да имат право на избор между еднократно почасово заплащане ползването на басейна за тренировка и абонаментно заплащане на 10 броя тренировки за месец. Предложението е цената за ползване на коридор за 10 броя тренировки на месец да е формирана от цена за 1 час х 9 – десетата тренировка е безплатна. Това предложение е в интерес на ползвателите на услугата и следва наличието на отстъпки при предварително абонаментно заплащане на услугата при индивидуалното ползване на съоръжението. Появи се необходимостта от допълнение на §3 (чл.129а) от вече преминалия обществено обсъждане проект на Наредба за изменение и допълнение на Наредба № 11. За да се спази изискването на чл. 26 от ЗНА актуализираният проект с добавен запис към т.2.1 на §3 (чл.129а) е публикуван за ново обсъждане в Портала за обществени консултации в периода 14-28.08.2026г. В останалата си част проектът няма изменения и допълнения от публикувания проект за периода 18.06. – 18.07.2026г.
До днес, предпоследния ден от обсъждането, е постъпило 1 предложение като коментар в Платформата от Валентин Русев, действащ от свое име: т. 1.3 деца до 7 години с придружител абонамент за 5 посещения да бъде 7 евро с мотиви, цит.: "Пълното изключване на категория 1.3 от каквато и да е отстъпка нарушава вътрешната логика и последователност на тарифата, без да е обяснено защо точно тази група е третирана различно. Добавянето на символична отстъпка (7%) запазва принципа "всяка категория получава полза от абонамента", но пропорционално отразява спецификата на групата." Изложена е обективна обосновка за по-ниския процент отстъпка. Вносителят разгледа и прие направеното предложение.
На 31.08.2026г. в Платформата ще бъде публикувана справка за отразяване на постъпилите предложения и становища, като при наличие на други такива ще бъдат уведомени и общинските съветници.
Във връзка с гореизложеното и на основание чл. 8 от Закона за нормативните актове и  чл. 6, ал. 2 от Закона за местните данъци и такси, предлагам следния проект на 

РЕШЕНИЕ:

На основание чл. 21, ал.1, т. 7 и ал. 2 от ЗМСМА, Общински съвет Несебър приема Наредба за изменение и допълнение на Наредба № 11 за определяне и администриране на местните такси и цени на услуги на територията на община Несебър, както следва:

§1. Създава се нов чл.74а със следният текст:
„Чл.74а. За обособяване на място за временно разполагане на палатки, кемпери или каравани, съгласно чл.10а. от  Закона за устройството на Черноморското крайбрежие, се заплаща такса в размер на 40 евро.“.

§2. Отменя чл.124.

§3. Създава се нов чл.129а със следният текст:
„Чл.129а. За ползване на закрит плувен басейн се заплащат следните цени:
	1
	Индивидуални посещения
	за един час
	[bookmark: _GoBack]абонамент за 5 бр. посещения за месец

	1.1
	възрастни /лица над 19 години/
	3,50 евро 

	15,00 евро 


	1.2
	ученици, студенти и пенсионери
	2,00 евро 

	9,00 евро 


	1.3
	деца до 7 години с придружител 
	1,50 евро 

	7,00 евро 


	1.4
	деца/лица със специални образователни потребности 
	безплатно
	безплатно

	2.
	Лицензирани спортни клубове или треньори по ЗФВС, развиващи дейност на територията на община Несебър 
	
	абонамент за 10 бр. посещения  за месец

	2.1
	ползване на коридор 
	12,00 евро 

	108,00 евро

	2.2
	ползване на цял басейн 
	25,50 евро 

	

	3.
	Гостуващи спортни клубове
	
	абонамент за 10 бр. посещения  за месец

	3.1
	ползване на коридор
	20,00 евро 

	180,00 евро

	3.2
	ползване на цял басейн
	41,00 евро 

	

	4.
	Провеждане на спортни срещи и състезания
	41,00 евро 

	

	5. 
	Провеждане на организирани събития, включени в Спортния и Културен календар на Община Несебър
	безплатно
	безплатно



§ 4. Чл. 131 се изменя и придобива следната редакция:
"Чл. 131. За ползване на фитнес зала се заплащат следните цени:
	1.
	еднократно посещение до 1 час
	2,00 евро 


	2.
	месечна абонаментна карта
	20,00 евро 




§ 5. Чл.132 се изменя и придобива следната редакция:
" Чл.132. За ползване на външни спортни съоръжения се заплащат следните цени:
	1.
	Тенис-корт:

	

	1.1
	еднократно посещение до 1 час
	20,00 евро  


	1.2
	абонаментна карта за 10 часа
	150,00 евро  


	1.3
	абонаментна карта за 30 часа
	310,00 евро 


	2.
	Футболно игрище – стандартни размери:

	

	2.1
	еднократно дневно ползване за една тренировка
	400 евро 


	2.2
	тренировка за 1 ден 
	1000 евро 


	2.3
	Официална среща по футбол
	2500 евро 


	2.4
	Контролна среща по футбол
	1500 евро 


	3.1
	Комбинирано игрище (волейбол, баскетбол и/или футбол) и мини футболно игрище за 1 час

	35,00 евро   


	3.2
	Ползване на комбинирано игрище (волейбол, баскетбол и/или футбол) и мини футболно игрище от ученици от училищата на територията на общината 
	безплатно

	4.
	Провеждане на организирани събития, включени в Спортния и Културен календар на Община Несебър
	безплатно



§6. Преходните и заключителни разпоредби се прономероват от § 20 до  § 24, като параграфи „§ 20, § 21, § 21, § 22, § 23, § 24“ стават съответно „§ 20, § 21, § 22, § 23, § 24, § 25“.

§7. В преходните и заключителни разпоредби се създава нов § 26 със следният текст:
„Наредбата за изменение и допълнение на Наредба № 11 за определяне и администриране на местните такси и цени на услуги на територията на община Несебър, приета с Решение № …… от Протокол № ………….., влиза в сила от деня на публикуването й на интернет страницата на Общински съвет – Несебър.



Приложение: справка за отразяване на постъпилите предложения и становища към 27.08.2026г.


НИКОЛАЙ ДИМИТРОВ
Кмет на Община Несебър


Изготвил: 
Д. Маринова - секретар

